Document ID: /roh_data/filtered/fineweb-2-filterrobots_roh.jsonl.gz/73708

Sche persunas en Svizra midan lur dachasa, lura giavischan ellas savens da betg pli viver cun tschains da locaziun. 75% han inditgà quai en in'enquista. E 53% midan abitaziun perquai ch'i vulan in'abitaziun pli gronda.
Fundar ina famiglia u dapli uffants è savens la raschun principala per ina midada da chasa. E 45% da las persunas dumandas pondereschan da far midada.
L'enquista è da la Scol'auta turitgaisa per scienzas applitgadas. Era l'Uffizi federal d'abitaziuns e l'associaziun dals proprietaris da chasas Svizra èn sa participads. Per il studi èn vegnidas interrogadas stgars 1'100 persunas en la Svizra tudestga e franzosa.